2021. gada 1. aprīlī Rīkojums Nr. 215

Rīgā (prot. Nr. 31 24. §)

**Par Aknīstes novada pašvaldības nekustamā īpašuma "Zviedra ceļš" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Aknīstes novada pašvaldības īpašumā esošo nekustamo īpašumu "Zviedra ceļš" (nekustamā īpašuma kadastra Nr. 5625 007 0229) – zemes vienību (zemes vienības kadastra apzīmējums 5625 007 0229) 0,29 ha platībā un inženierbūvi – ceļu (būves kadastra apzīmējums 5625 007 0229 001) – Aknīstes pagastā, Aknīstes novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Aknīstes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards